stanford-oval/wikipedia huggingface dataset:
Physical Graffiti
Musiikki

Physical Graffiti jatkaa monipuolisuudessaan Houses of the Holyn linjoilla uusine aluevaltauksineen. Esimerkiksi syntetisaattorit ovat huomattavassa osassa. Kappaleessa ”Kashmir” on vahvoja itämaisia vaikutteita, ”Trampled Under Foot” edustaa funk-musiikkia ja yli 11-minuuttinen blues rock -sävellys ”In My Time of Dying” oli yhtyeen uran pisin studiokappale. Mukana on joitakin ylijäämäkappaleita, kuten ”Bron-Yr-Aur” Led Zeppelin III -albumin sessioista. Albumi on musiikillisesti hyvin monipuolinen. Sillä on niin ”jytiseviä” keikkasuosikkeja (”Custard Pie” ja ”Trampled Under Foot”), kokeellisempia akustisia raitoja (”Bron-Yr-Aur” ja ”Black Country Woman”), kevyenpuoleisia pop-lauluja (”Down by the Seaside” ja ”Boogie with Stu”) ja ”tiukkoja groovepaloja” (”The Rover” ja ”Sick Again”). Albumin tuotannossa ovat pääosassa Headley Grangen avarassa aulassa äänitetyt rummut sekä kerrokselliset kitararaidat.
Albumia on verrattu The Rolling Stones -yhtyeen vuonna 1972 julkaisemaan Exile on Main St. -tupla-albumiin. Eräänä syynä on pidetty sitä, että molemmat teki erittäin suosittu yhtye, jonka ainoa motiivi musiikinteon jatkamiselle on väitetty olevan omien tarpeiden tyydyttäminen. Jimmy Page oli myös viettänyt vuonna 1974 paljon aikaa Rolling Stonesin Mick Jaggerin ja Keith Richardsin seurassa.
Jimmy Pagen kiinnostus okkultismiin näkyy ja kuuluu levyllä ”naamioituina vihjeinä”, joita on esimerkiksi ”Kashmirissa” lukuisia. Lisäksi ”Houses of the Holyssa” on pari suoraa mutta humoristisessa mielessä tehtyä viittausta Saatanaan.
Jotkut albumin kappaleista pohjautuvat muiden artistien vanhoihin sävellyksiin. Kuitenkin ainoa kappale, josta yhtyettä uhattiin oikeustoimilla, oli ”Boogie with Stu”, joka perustui jossain määrin Ritchie Valensin kappaleseen ”Ooh My Head”. Ironisesti yhtye yritti kirjata juuri sen tekijätiedot parhaan tietonsa mukaan. Jimmy Pagen mukaan Led Zeppelin halusi merkitä krediitteihin Valensin äidin, joka yhtyeen käsityksen mukaan ei ollut koskaan saanut poikansa hiteistä rojalteja. Yhtye kuitenkin luopui ajatuksesta, kun sitä yritettiin haastaa oikeuteen, jotta kappale olisi saatu kokonaan pois sen nimistä.
Kansitaide

Albumin kannen suunnittelivat Mike Doud ja Peter Corriston. Siinä on kuvattuna New Yorkin 96 & 98 St. Mark’s Placella sijaitsevan kivitalon julkisivu. Ikkunoissa olevien luukkujen takaa paljastuvat muun muassa Neil Armstrong, Jerry Lee Lewis, Marlene Dietrich, King Kong, Britannian kuningatar, yhtyeen manageri Peter Grant, Elizabeth Taylorin näyttelemä Kleopatra, Neitsyt Maria ja yhtyeen jäsenet naisiksi pukeutuneina. Etukannessa talo on kuvattuna päiväsaikaan, takakannessa puolestaan illalla. Alkuperäisen kannen ikkunat olivat leikatut, minkä lisäksi mukana tuli erilaisia irrallisia kortteja, mikä mahdollisti ikkunoiden täyttämisen erilaisilla variaatioilla. Kannen idea oli lainattu José Felicianon vuonna 1973 julkaistusta albumista Compartments, jonka kannessa on lähes samanlainen julkisivu ikkunoissa näkyvine asukkaineen ja jossa oli myös irrallinen kortti ja ”salataskuja”. Physical Graffitin kansi oli kurkistusluukkuineen myös hyvin samantapainen kuin vuonna 1970 julkaistun Led Zeppelin III -albumin yksityiskohtainen kansitaide.
Corriston pyrki löytämään vapaasti kuvattavissa olevan symmetrisen talon, jossa olisi mielenkiintoisia yksityiskohtia ja joka sopisi albumin neliönmuotoiseen kanteen. Alkuperäisestä kuvasta jouduttiin leikkaamaan pois yksi kerros, jotta mittasuhteet saatiin sopiviksi. Tästä syystä todellisuudessa viisikerroksisessa talossa on kansikuvassa vain neljä kerrosta.
»Kävelimme viikkoja ympäri kaupunkia löytääksemme sopivan rakennuksen. [...] Olin esitellyt yhtyeelle konseptin, joka perustui vuokra-asuntoon ja siellä asuviin sekä muuttaviin ihmisiin.» 
(Peter Corriston, toinen kannen suunnittelijoista)
Jimmy Page keksi albumin nimen kansiluonnoksia katsellessaan. Yhtye oli sitä mieltä, että kannesta tulisi upea. Se piti sitä osoituksena yhtyeen erityisyydestä ja alati kasvavasta kunnianhimoisuudesta. Kansi näyttäisi, ettei Led Zeppeliniltä voisi odottaa mitään tavanomaista. Yhtye olisi muiden yläpuolella – tai ainakin aivan huipulla muutamien harvojen ja valittujen kanssa.
Sama talo esiintyi myöhemmin myös The Rolling Stones -yhtyeen ”Waiting on a Friend” -kappaleen musiikkivideossa. Talon ensimmäisessä kerroksessa on sittemmin toiminut Physical Graffiti -niminen kauppa.
Julkaisu ja vastaanotto

Physical Graffiti ilmestyi 24. helmikuuta 1975 LP-, 8-raita- ja MC-formaateissa. Se oli Led Zeppelinin ensimmäinen albumi, jonka julkaisi sen oma levy-yhtiö Swan Song Records. Pelkästään albumin ennakkomyynti tuotti viisitoista miljoonaa dollaria. Yhdysvalloissa albumi nousi heti ensimmäisellä viikollaan Billboard 200 -listan kolmanneksi. Pian se nousi kärkeen ja maaliskuun 6. päivään mennessä sitä oltiin myyty kultalevyyn oikeuttava määrä. Levy pysyi listalla kaikkiaan 41 viikkoa. Physical Graffitin ilmestyttyä yhtyeen kaikki aiemmat albumit palasivat listalle, minkä myötä Led Zeppelinistä tuli ensimmäinen yhtye, jolla on ollut kuusi albumia samanaikaisesti Billboard 200 -listalla. Britanniassa levystä tuli listaykkönen heti avausviikollaan, 15. maaliskuuta. Listaviikkoja kertyi kaikkiaan 47. Myös Kanadassa Physical Graffitista muodostui listaykkönen.
Yhdysvalloissa albumia on myyty kaikkiaan yli 16 miljoonaa kappaletta, mikä oikeuttaa 16-kertaiseen platinalevyyn. Se on yhdessä viiden muun albumin kanssa sijoilla 16–21 Yhdysvaltain myydyimpien albumien listalla (vuonna 2015). Se on siten Yhdysvalloissa Led Zeppelin IV:n jälkeen yhtyeen toiseksi myydyin albumi. Britanniassa Physical Graffiti on myynyt tuplaplatinaa. Länsi-Saksassa levy ylitti kultalevyrajan vuonna 1989.
Albumi julkaistiin ensimmäisen kerran CD-levynä vuonna 1987. Remasteroituna se ilmestyi 1994. Vuonna 2005 Physical Graffiti palasi Britannian listalle neljän viikon ajaksi. Vuonna 2015 albumista julkaistiin 40-vuotisjuhlapainos CD- ja vinyyliformaatissa. Tavallisen remasteroidun version lisäksi ilmestyi Deluxe Edition, joka sisälsi bonuslevyn.
Julkaisu ja vastaanotto > Kritiikki

Physical Graffiti sai ilmestyessään Led Zeppelinin uran toistaiseksi parhaat arvostelut. Britanniassa Melody Makerin arvostelijan mukaan levy oli ”silkkaa neroutta”. Let It Rockin toimittajan mukaan albumi nousisi vuoden 1975 loppuun mennessä Blonde on Blonden, Beggars Banquetin ja Revolverin kaltaisten levyjen rinnalle rockin raskaaseen sarjaan. Myös yhdysvaltalaismediassa vastaanotto oli hyvä. Creem-lehdessä todettiin, että ”Graffiti on itse asiassa parempi levy kuin yhtyeen viisi aiempaa tuotosta. Yhtye on itsevarmempi, jopa vähemmän röyhkeä ja ristiriidaton... Levy yhdistelee kosmista ja maanpäällistä yhtäaikaa hillitysti ja intohimoisesti.”
Vuonna 2003 Rolling Stone -lehti valitsi albumin sijalle 70, kun se valitsi mielestään kaikkien aikojen viisisataa parasta albumia.
Robert Plantin elämäkerran kirjoittaja Paul Rees kuvaa kirjassaan Physical Graffitia Led Zeppelinin toiseksi ja viimeiseksi ”kivenkovaksi klassikoksi”. Hän sanoo sen olevan yhtyeen monisyisin ja monimuotoisin kappalekokoelma. Rees katsoo myös Jimmy Pagen olleen tuolloin tuottajanuransa huipulla. Lisäksi kappale ”Kashmir” on Reesin mielestä Led Zeppelinin kenties komein aikaansaannos.
Julkaisu ja vastaanotto > Listasijoitukset ja sertifiointi

1975
Kappalelista

| --- | --- |
 Levy 1 A-puoli Custard Pie – 4.13 (säv. Jimmy Page/Robert Plant)  The Rover – 5.36 (säv. Page/Plant)  In My Time of Dying – 11.04 (säv. Page/Plant/John Paul Jones/John Bonham) B-puoli Houses of the Holy – 4.01 (säv. Page/Plant)  Trampled Under Foot – 5.35 (säv. Page/Plant/Jones)  Kashmir – 8.31 (säv. Page/Plant/Bonham) :  Levy 2 A-puoli In the Light – 8.44 (säv. Page/Plant/Jones)  Bron-Yr-Aur – 2.06 (säv. Page)  Down by the Seaside – 5.14 (säv. Page/Plant)  Ten Years Gone – 6.31 (säv. Page/Plant) B-puoli Night Flight – 3.36 (säv. Jones/Page/Plant)  The Wanton Song – 4.06 (säv. Page/Plant)  Boogie with Stu – 3.51 (säv. Bonham/Jones/Page/Plant/Stewart/Valens)  Black Country Woman – 4.24 (säv. Page/Plant)  Sick Again – 4.43 (säv. Page/Plant)
Kokoonpano

| --- | --- |
 Muusikot Jimmy Page – akustinen kitara, sähkökitara, tuottaja  Robert Plant – laulu ja huuliharppu  John Paul Jones – bassokitara, kosketinsoittimet, mellotron ja mandoliini  John Bonham – rummut ja lyömäsoittimet Ian Stewart – piano kappaleessa ”Boogie with Stu” :  Muut Peter Grant – tuottaja  Eddie Kramer – äänittäjä, miksaaja  George Chkiantz – äänittäjä  Keith Harwood – miksaaja  Andy Johns – äänittäjä  Ron Nevison – äänittäjä  Roy Harper – valokuvaus  Mike Doud – kuvataide, suunnittelu, kannen suunnittelu (Lontoo)  Peter Corriston – kuvataide, suunnittelu, kannen suunnittelu (New York)  Elliott Erwitt – valokuvaus  Dave Heffernan – kannen ikkunoiden kuvitus  B.P. Fallen – kuvaus 
Led Zeppelin tammikuussa 1975 Chicagossa.
Kannen talo New Yorkin St. Mark’s Placella vuonna 2008.
Kajaanin linnan piiritys

Kajaanin linnanväki antautuu, taiteilija Aarno Karimon kuvitusta teokseensa Kumpujen yöstä.
Kajaanin linnan piiritys oli suuren Pohjan sodan aikana tammi–helmikuussa 1716 tapahtunut piiritys, joka päättyi Kajaanin linnan ruotsalais-suomalaisten joukkojen antautumiseen venäläisille. Sen jälkeen koko Suomen alue oli Venäjän miehittämä aina sodan loppuun saakka. Piirityksen jälkeen venäläiset tuhosivat Kajaanin linnan räjäyttämällä.
Tausta

Ruhtinas Mihail Golitsynin komentama Venäjän armeija oli valloittanut pääosan Suomesta vuosina 1713–1714, ja Suomessa olleiden Ruotsin joukkojen ylipäällikkö Carl Gustaf Armfelt sai syksyllä 1714 Ruotsin valtaneuvostolta määräyksen perääntyä Pohjanmaalta Länsipohjaan. Ruotsin haltuun jäi ainoastaan venäläisten selustassa sijainnut Kajaanin linna, joka oli linnoituksena vanhentunut ja sen puolustuslaitteet rappeutuneet. Venäjän hyökkäystä odoteltaessa linnaan rakennettiin seitsemän tykkipatteria ja muureja vahvistettiin turpeella. Maaliskuussa 1715 linnan valtausta saapui yrittämään eversti Sinleffin komentama muutaman sadan kasakan osasto. Linnoituksen komendantti, everstiluutnantti Johan von Meurman määräsi polttamaan Kajaanin kaupungin, jotta vihollinen ei voisi hyödyntää sitä. Kasakoiden hyökkäys linnoitusta vastaan torjuttiin, missä yhteydessä kaatui muutamia venäläisiä ja yksi puolustajista.
Joulukuussa 1715 Paltamoon saapui kenraalimajuri Fjodor Tšekinin komentama venäläinen ratsuväkirykmentti. Tšekin toimitti lähetin välityksellä Kajaanin linnaan useita antautumiskehotuksia mutta ei ryhtynyt piiritykseen, koska hänellä ei ollut tykkejä. Hän vetäytyi parin viikon kuluttua. Everstiluutnantti von Meurman oli virallisesti erotettu Kajaanin linnan komendantin tehtävistä jo lokakuussa 1715 holtittoman käytöksen ja juopottelun vuoksi, mutta hän johti linnan puolustusta vielä joulukuussa, kunnes uudeksi komendantiksi nimitetty kapteeni Johan Henrik Fieandt saapui paikalle.
Piiritys

Kenraali Tšekin palasi tammikuussa 1716 mukanaan 4 000 miestä ja muutamia Oulun linnasta tuotuja tykkejä. Hän alkoi valmistella piiritystä rakennuttamalla Kajaaninjoen kummallekin puolelle skansseja, valleja ja pattereita. Piirittäjillä oli valtava ylivoima. Fieandt oli vain joitain päiviä aiemmin lähettänyt 60 parasta sotilastaan sotaretkelle Savoon, joten piiritettyä linnoitusta oli puolustamassa vain noin 50 miestä, jotka olivat pääosin vammautuneita ja siksi liikkuvaan sodankäyntiin kykenemättömiä tai täysin kokemattomia. Lisäksi linnan suojiin oli paennut lähiseudun siviilejä, jotka kuluttivat linnan varastoja.
Piiritys kesti viisi viikkoa, minä aikana venäläiset tulittivat Kajaanin linnaa päivin ja öin kanuunankuulilla sekä palopommeilla. Ammuskelu ei aiheuttanut kummallekaan osapuolelle mainittavia tappioita. Kun puolustajilta alkoivat loppua tykinkuulat, niiden sijasta ammuttiin kiviä. Kertoman mukaan venäläiset yrittivät kerran pimeyden turvin rynnäkköä, joka torjuttiin, sillä heillä ei ollut tarpeeksi tykkejä. He alkoivat kuitenkin rakentaa rynnäkkösiltoja päästäkseen lähemmäs saaressa ollutta linnaa. Linnasta alkoivat ammusten ohella loppua niin muona kuin polttopuutkin. Huonekalut ja väliovetkin käytettiin polttopuina, jotta linnassa olijat eivät paleltuisi talvipakkasessa.
Aikalaiskertomuksen mukaan Fieandt sanoi mieluummin räjäyttävänsä linnan sotilaineen kuin antautuvansa, mutta linnassa olleet siviilit taivuttelivat hänet muuttamaan mielensä. Talvi oli ollut ankara myös piirittäjille, joten antautumista jouduttaakseen venäläiset lupasivat linnan väelle turvallisen poistumisen. Linna antautui 24. helmikuuta. Venäläiset eivät kuitenkaan pitäneet lupaustaan, sillä kaikki antautuneet vangittiin ja heistä monet vietiin sotavankeina Venäjälle. Joukossa oli myös Fieandt perheineen, tosin he onnistuivat pakenemaan kaksi vuotta myöhemmin Venäjältä Ruotsiin.
Venäläiset räjäyttivät linnan maaliskuussa 1716 puolustajilta jääneellä ruudilla ja poistuivat sen jälkeen paikalta.
Mursula

Impilahden kunta Karjalassa.
Mursula on kylä Laatokan pohjoisrannikolla entisen Impilahden kunnan alueella.
Mursula sai alkunsa kun karjalainen kaskenpoltto ja peltoviljely oli aluillaan, mutta maakirjoissa Mursula mainitaan vasta Suuren Pohjansodan jälkeen 1722. Mursula oli jo tuolloin pieni ja syrjäinen kylä, joten sinne ei muuttanut paljoa ihmisiä ja se jäikin pieneksi.
Ennen talvisotaa Mursulassa harjoitettiin nuottakalastusta.
Mursula tuhoutui talvisodassa ja rauhan tullessa rintama kulki sen länsilaidalla.
Elias (filosofi)

Elias (500-luku?) oli uusplatonilainen filosofinen kirjailija, jonka nimi liitetään joihinkin Aristoteleen ja Porfyrioksen kommentaarien käsikirjoituksiin. Tekstillisten tyyliseikkojen vuoksi tutkijat ovat olettaneet, että Elias kuului Davidin tavoin Olympiodoroksen koulukuntaan ja oli tämän oppilas. Tuolloin hän olisi vaikuttanut Aleksandriassa 500-luvun jälkimmäisellä puoliskolla.
Todistusaineisto tällaisen henkilön olemassaolosta on kuitenkin vähäinen. Siksi nimellä viitataan usein lähinnä kirjoituksiin, jotka kulkevat hänen nimellään. Näihin kuuluvat kommentaarit Porfyrioksen teokseen Eisagoge sekä Aristoteleen teoksiin Kategoriat ja Ensimmäinen analytiikka.
Nimensä perusteella Elias on saattanut olla kristitty.
Aiheesta muualla

Wildberg, Christian: Elias The Stanford Encyclopedia of Philosophy. The Metaphysics Research Lab. Stanford University. (englanniksi)
Brigitte Lin

Brigitte Lin vuonna 2018.
Brigitte Linin kädenjäljet ja nimikirjoitus Hongkongissa Avenue of Starsilla.
Brigitte Lin Ching-hsia (kiin.: 林青霞; pinyin: Lín Qīngxiá; s. 3. marraskuuta 1954) on taiwanilainen näyttelijä. Hän on esiintynyt 1970-luvun alusta saakka lukuisissa taiwanilaisissa ja hongkongilaisissa elokuvissa.
Taipeissa syntynyt Lin voitti vuonna 1990 Golden Horsen.
Aiheesta muualla

Brigitte Lin Internet Movie Databasessa. (englanniksi)
Yhdessä (vaaliliitto)

| SPOLU |
| --- | --- |
  
  
  
Perustettu:  2020
Johto:   Petr Fiala (pj.) 
Ideologia:   liberaalikonservatismi  kristillisdemokratia 
Poliittinen kirjo:  keskusta-oikeisto
Edustajainhuone:  71 / 200
Senaatti:  42 / 81
Europarlamentti:  6 / 21
Kotisivu:  www.spolu21.cz
Infobox OKNimi-testi OK: 
YHDESSÄ (tšek. SPOLU) on tšekkiläinen keskustaoikeistolainen vaaliliitto, jonka muodostavat Kansalaisdemokraattinen puolue, KDU-ČSL sekä TOP 09. Vaaliliitto on muodostanut Fialan hallituksen yhdessä Tšekin piraattipuolueen sekä Pormestarit ja sitoutumattomat puolueen kanssa vuodesta 2021.
Vaaliliiton muodostaneiden puolueiden puheenjohtajat allekirjoittivat lokakuussa 2024 aiesopimuksen yhteistyön jatkamisesta myös vuoden 2025 vaaleissa.
Vaalihistoria > Edustajainhuoneen vaalit

| Vuosi | Ääniä | % | Paikkoja | Lähde |
| --- | --- | --- | --- | --- |
| 2021 | 1 493 905 | 27,79 | 71 / 200  |  |
Aiheesta muualla

Kuvia tai muita tiedostoja aiheesta Yhdessä (vaaliliitto) Wikimedia Commonsissa
Kiinan kansantasavallan presidentti

| Kiinan kansantasavallan presidentti |
| --- | --- |
 中华人民共和国主席
 
 
 Nykyinen Xi Jinping 14. maaliskuuta 2013 lähtien
Virka-asunto:  Zhongnanhai
Nimittäjä:  Kiinan kansankongressiin presidiumi
Kauden pituus:  5 vuotta
Perustettu:  syyskuu 1954 joulukuu 1982 (uudelleen)
Ensimmäinen:  Mao Tse-Tung (1954) Li Xiannian (1982)
Lakkautettu:  tammikuu 1975
Kotisivut:  http://english.gov.cn/2008-03/15/content_921051.htm
Kiinan kansantasavallan presidentti (yksink. 中华人民共和国主席, tarkka käännös Kiinan kansantasavallan puhemies) on Kiinan kansantasavallan päämies. Tehtävä luotiin uudelleen Kiinan perustuslaissa vuonna 1982. Muodollisesti presidentti valitaan Kiinan kansankongressissa. Käytännössä valmistelutoimikunta suosittelee ehdokkaaksi yhtä henkilöä.
Tällä hetkellä Kiinan presidenttinä toimii Xi Jinping. Aiemmin presidenttinä ovat toimineet Li Xiannian (1983–1988), Yang Shangkun (1988–1993), Jiang Zemin (1993–2003) ja Hu Jintao (2003–2013). Täten ennen Mao Zedong (1954–1959) ja Liu Shaoqi (1959–1968) toimivat vastaavassa tehtävässä, mutta nimikkeellä puhemies.
Nykyisen perustuslain mukaan Kiinan presidentti saattaa voimaan Kansankongressin hyväksymät säädökset, nimittää ja poistaa hallituksen jäseniä, myöntää valtion mitaleja ja kunniatitteleitä Kansankongressin ja sen pysyväiskomitean päätösten mukaisesti, myöntää armahduksia, voi määrätä poikkeuslain, voi julistaa sotatilan ja antaa mobilisaatiokäskyn, vastaanottaa ulkomaalaisten diplomaattiedustajien valtuutuskirjeet Kiinan kansantasavallan nimissä, nimittää ja poistaa Kiinan ulkomaille lähettämiä diplomaatteja, sekä hyväksyy ja kumoaa kansainvälisiä sopimuksia.
Maon aikojen jälkeen Kiinassa on noudatettu kollektiivisen johdon periaatetta diktatuurin välttämiseksi. Presidentti on Kansankongressin alainen ja saa ohjeensa suoraan tältä valtionhallinnon korkeimmalta elimeltä.
Vuonna 1982 presidentin valtakausien määrä rajoitettiin kahteen kauteen. Maaliskuussa 2018 kansankongressi poisti rajoitukset äänin 2 958 puolesta, 2 vastaan ja 3 poissa.
Luettelo

Luettelo Kiinan kansantasavallan presidenteistä
Ohuthuulikeltti

| Ohuthuulikeltti |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta  Animalia
Pääjakso::  Selkäjänteiset  Chordata
Alajakso::  Selkärankaiset  Vertebrata
Luokka::  Viuhkaeväiset  Actinopterygii
Lahko::  Kelttikalat Mugiliformes
Heimo::  Keltit Mugilidae
Suku::  Chelon
Laji::  C. ramada
Kaksiosainen nimi
 Chelon ramada  (Risso, 1827) 
Synonyymit
 Liza ramada (Risso, 1827) 
Infobox OKNimi-testi OK: 
Ohuthuulikeltti (Chelon ramada) on kelttikaloihin kuuluva merikala. Se kasvaa yleensä noin 35 cm pitkäksi, mutta suurimmat yksilöt ovat olleet noin 70-senttisiä ja kolmen kilon painoisia.
Se elää Atlantin itäosissa Etelä-Norjasta Marokkoon, myös Välimeressä ja Mustassameressä.
Koiraat kutevat ensimmäisen kerran 2–3-vuotiaina, naaraat pari vuotta vanhempina. Kutu tapahtuu syksyllä, paitsi Britteinsaarten rannikolla alkukesästä.
Lajia on tavattu muutaman kerran Suomessa.
Simpsiö 96,9

Simpsiö 96,9 oli suomalainen Lapualla toimiva paikallisradio, jonka toimiluvan omisti Lapuan Sanomien tytäryhtiö Lapuan Paikallisradio Oy.
Simpsiö 96,9 aloitti lähetykset 12.10.1985.
Teknisiä tietoja

Toimiluvanhaltija: Lapuan  Paikallisradio Oy
Taajuus: 96,9 MHz 500W
Lähetyspaikka: Digita Oy:n lähetysmasto Lapuan Simpsiöllä
RDS: (ei tietoa)
Aiheesta muualla

Radio Simpsiö | Paikallisradiot Verkkomuseo 1990luvunradioasemat.wordpress.com. Viitattu 13.9.2018.
Suomalaiset radioasemat
| --- | --- |
Yle:   Yle Radio 1  YleX  Yle Radio Suomi  Yle Vega  Yle X3M 
Bauer Media Group:   Basso  Iskelmä  Radio 957  Radio City  Radio Classic  Radio Mega Oulu  Radio Nova  Radio Pooki  SuomiRock  SuomiRäp  Auran Aallot  Radio Pori  Kasari  Ysäri  Top51  KISS 
Nelonen Media:   Aito Iskelmä  Easy Hits  Groove FM  Helmiradio  HitMix  Kantriradio  Loop  Radio Rock  Radio Suomipop 
NRJ Finland:   NRJ  Radio Nostalgia 
Keskisuomalainen:   Radio Keskisuomalainen  Radio Voima  Savon Aallot 
Muut:   Classic Hits  FUN Tampere  Järviradio  Kuhan.fm  Radio Dei  Radio Helsinki  Radio Inari  Radio Kaleva  Radio Moreeni  Radio Ramona  Radio Rex  Radio Sandels  Radio SUN  Radio Vaasa  Rattoradio  Sea FM Radio  Suviseuraradio  Tampereen Kiakkoradio 
Lakkautetut asemat:   Aito Hitti (2016–2019)  Aito Kajaus (1989–2019)  Box (2018–2020)  Business FM (2016–2019)  I LUV 2K (2018–2020)  Metro Helsinki (2005–2017)  Me Naiset Radio (2021–2023)  Oi FM (2007–2015)  Pispalan Radio (2015–2021)  Päijänneradio (1989–2001)  Radio 88,2 (1989–2020)  Radio 967 (2007–2011)  Radio Aalto (2007–2020)  Radio Alex  Radio Kaakko (2020–2023)  Radio KLF (2005–2015)  Radio Lakeus (1985–1989)  Radio Manta (1989–2011)  Radio Majakka (1999–2008)  Radio Melodia (2008–2016)  Radio Mikkeli (2013–2020)  Radio Rapu (2014–2016)  Radio Seinäjoki  Radio Sputnik (1999–2019)  Radio Ykkönen  Rogmo FM (2000–2009)  RÄP (3/2020–9/2020)  Simpsiö 96,9  Spin FM (2009–2020)  Spirit FM (2015–2018)  The Voice (2007–2016)  Zoom FM (2008–2011)  Yle Puhe (1998–2024)
Kreikannahkiainen

| Kreikannahkiainen> Uhanalaisuusluokitus |
| --- | --- |
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Ympyräsuiset Cyclostomata
Lahko::  Nahkiaiskalat Petromyzontiformes
Heimo::  Nahkiaiset Petromyzontidae
Alaheimo::  Lampetrinae
Suku::  Eudontomyzon
Laji::  hellenicus
Kaksiosainen nimi
 Eudontomyzon hellenicus  Vladykov, Renaud, Kott & Economidis, 1982 
Katso myös
   Kreikannahkiainen Wikispeciesissä  
Infobox OKNimi-testi OK: 
Kreikannahkiainen (Eudontomyzon hellenicus) on erittäin uhanalainen nahkiaislaji. Se tunnetaan vain kahdelta valuma-alueelta Kreikasta, joista yhdestä sitä ei ole onnistuttu enää löytämään laajoissa tutkimuksissa. Se elää kylmävesilähteissä ja lähdepohjaisissa puroissa. Kreikannahkiainen lisääntyy joulukuussa ja tammikuussa. Se ei elä loisena eikä syö täysikasvuisena. Kreikannahkiaista uhkaa elinympäristön tuhoutuminen ja veden otto.
Aiheesta muualla

Eudontomyzon hellenicus (peilipalvelin) FishBase. Froese, R. & Pauly, D. (toim.). (englanniksi)
Kalevi Korpela
Julkaisut

Kalevi Korpela: Developing the environmental self-regulation hypothesis (väitöskirja). Tampereen yliopisto, 1995.
Seppo Aura, Liisa Horelli ja Kalevi Korpela: Ympäristöpsykologian perusteet. WSOY, 1997.
Eemu Korpela, Tuukka Korpela ja Kalevi Korpela: Eemuli ja Tuukanpoikanen kalalassa, BoD, 2017.
Ritva Sorvali ja Kirsti Siraste: Työ tekijänsä niittää, novelli "Pelastaja" kokoelmateoksessa, 2009.
Artikkeli Vartija-lehdessä: Ratkaisiko ”vuosisadan oikeudenkäynti” Jaakobin luuarkun ja Jeesuksen perhehaudan arvoitukset?, 2023.
Aiheesta muualla

https://research.tuni.fi/enviwell/
Tampereen yliopiston tutkimusportaali
ORCID
Scopus
ResearchGate
Google Scholar
https://top2percentscientists.com/top-2-percent-scientists-by-stanford/
Suomen Kissaliitto

| Suomen Kissaliitto ry |
| --- | --- |
Perustettu:  1975
Toimiala:  Aatteellinen yhdistys
Kotipaikka:  Helsinki
Jäsenmäärä:  14 rotukissayhdistystä 7 000 jäsentä
Puheenjohtaja:  Riikka Turpeinen
Hallitus (2022):  Pia Nyman Marika Landen Johanna Abgottspon Viivi Viuha Satu Hämäläinen Milla Kuusisto Timo Meriluoto Sanna-Leena Santapakka
Jäsenlehti:  Kissa-lehti
Aiheesta muualla
Sivusto
Infobox OKVirheellinen NIMI-arvo: 
Suomen Kissaliitto ry on suomalaisten rotukissayhdistysten keskusliitto. Liiton jäseninä on 11 rekisteröityä rotukissayhdistystä. Suomen Kissaliitto on perustettu vuonna 1975, ja siihen kuuluu jäsenjärjestöjen kautta yli 8 000 henkilöä. Suomen Kissaliitto kuuluu ainoana suomalaisena äänivaltaisena jäsenenä kansainväliseen kissojen kattojärjestöön FIFeen (Fédération Internationale Féline).
Kissaliiton tarkoituksena on yhdistää, edistää ja valvoa rotukissojen kasvatustoimintaa ja ylläpitää yhtenäistä koko maan kattavaa rekisteriä rotukissoista. Liiton tavoitteena on myös toimia kissojen arvostuksen ja paremman kohtelun lisäämiseksi ja edistää kissaharrastuksen kasvua Suomessa.
Kirjallisuutta

Laine, Marja (toim.): Suomen Kissaliiton historiikki.  Helsinki:  Suomen Kissaliitto, 2011.